KOMISIJOS SPRENDIMAS
2004 m. liepos 23 d.
iš dalies keičiantis Sprendimą 1999/659/EB, nustatantį Europos žemės ūkio orientavimo ir garantijų fondo asignavimų kaimo plėtros priemonėms 2000-2006 metams valstybėms narėms skiriamas orientacines lėšas
(pranešta dokumentu Nr. K(2004) 2837)
(tekstai tik danų, olandų, anglų, suomių, prancūzų, vokiečių, graikų, italų, portugalų, ispanų ir švedų kalbomis yra autentiški)
(2004/592/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. gegužės 17 d. Tarybos reglamentą (EB) Nr. 1257/1999 dėl Europos žemės ūkio orientavimo ir garantijų fondo (EŽŪOGF) paramos kaimo plėtrai (1), ypač į jos 46 straipsnio 2 dalį,
kadangi:
(1)
Sprendimu 1999/659/EB (2) Komisija nustatė valstybėms narėms pradines lėšas, skiriamas valstybėms kaimo plėtros priemonėms, kurias 2000-2006 metais finansuoja EŽŪGF Garantijų skyrius.
(2)
Remiantis Reglamento (EB) Nr. 1257/1999 46 straipsnio 3 dalimi, pradinės lėšos derinamos atsižvelgiant į faktines išlaidas ir patikslintas išlaidų prognozes, kurias valstybės narės pateikia atsižvelgdamos į programose numatytus tikslus.
(3)
Remdamasi 2004 m. balandžio 29 d. Komisijos reglamento (EB) Nr. 817/2004, nustatančio išsamias Tarybos reglamento (EB) Nr. 1257/1999 taikymo taisykles dėl Europos žemės ūkio orientavimo ir garantijų fondo (EŽŪOGF) paramos kaimo plėtrai (3), 57 straipsnio 2 dalimi, Komisija per du mėnesius nuo atitinkamų finansinių metų biudžeto priėmimo suderina kiekvienai valstybei narei paskirtas pradines lėšas, nustatytas Sprendimu 1999/659/EB.
(4)
Derinant pradines lėšas reikia atsižvelgti į 2000-2003 metais valstybių narių įvykdytas finansines operacijas ir 2004, 2005 ir 2006 metų patikslintas prognozes, pateiktas iki 2003 m. spalio 1 d.
(5)
Todėl Sprendimą 1999/659/EB reikėtų atitinkamai pakeisti,
PRIĖMĖ ŠĮ SPRENDIMĄ:
1 straipsnis
Sprendimo 1999/659/EB priedas keičiamas šio sprendimo priedu.
2 straipsnis
Šis sprendimas skiriamas Belgijos Karalystei, Danijos Karalystei, Vokietijos Federacinei Respublikai, Graikijos Respublikai, Ispanijos Karalystei, Prancūzijos Respublikai, Airijai, Italijos Respublikai, Liuksemburgo Didžiajai Hercogystei, Nyderlandų Karalystei, Austrijos Respublikai, Portugalijos Respublikai, Suomijos Respublikai, Švedijos Karalystei ir Jungtinei Didžiosios Britanijos ir Šiaurės Airijos Karalystei.
Priimta Briuselyje, 2004 m. liepos 23 d.